12. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 3762/54 της 16/27 Ιαν. 1967 (ΦΕΚ Β΄ 52) Περί συμπληρώσεως δι’ ειδικής στήλης των υποβαλλομένων προς θεώρησιν εις τας αρμοδίας Επιθεωρήσεις Εργασίας καταστάσεων προσωπικού κ.λπ. Έχοντες υπ’ όψιν: Τας διατάξεις της παρ. 2 του άρθρ. 10 του υπ’ αριθ. 748/1966 Β.Δ/τος «περί κωδικοποιήσεως, καταργήσεως, τροποποιήσεως και συμπληρώσεως των διατάξεων της κειμένης νομοθεσίας περί εβδομαδιαίας και Κυριακής αναπαύσεως και ημερών αργίας», αποφασίζομεν: Ορίζομεν όπως, εις τας υποβαλλομένας προς θεώρησιν εις τας αρμοδίας Επιθεωρήσεις Εργασίας καταστάσεις προσωπικού επιχειρήσεων εκμεταλλεύσεων, υπηρεσιών και εργασιών, εις ας βάσει των κειμένων διατάξεων είναι επιτρεπτή η εργασία κατά Κυριακήν, εφεξής περιλαμβάνεται εν αυταίς και ειδική στήλη, εις ην θ’ αναγράφηται η ημέρα της αναπληρωματικής εβδομαδιαίας αναπαύσεως του τυχόν κατά τας Κυριακάς απασχολουμένου προσωπικού τούτων. Η παρούσα δημοσιευθήτω δια της Εφημερίδος της Κυβερνήσεως, κοινοποιηθήσεται δε προ της δημοσιεύσεώς της εις απάσας τας Επιθεωρήσεις Εργασίας και Γραφεία Εργασίας, προς εφαρμογήν. 